የሕዳሴ ግድብ ድርድር ኢትዮጵያ በወንዞቿ ላይ የልማት ሥራዎችን በቀላሉ ማከናወን እንድትችል መሠረት ጥሎ ማለፍ እንዳለበት ባለሙያዎች አመላከቱ።
ባሕር ዳር፡ ነሐሴ 8/2012 ( አብመድ) ኢትዮጵያ በታላቁ የኢትዮጵያ ሕዳሴ ግድብ ላይ ከታችኞቹ የዓባይ ተፋሰስ አገሮች ጋር እያካሄደችው ያለው ድርድር በሌሎች ወንዞቿ ላይ የልማት ሥራዎችን በቀላሉ እንድታከናውን የሚያስችል መሠረት ጥሎ ማለፍ እንዳለበት የዘርፉ ባለሙያዎች አመላከቱ።የግድቡ ግንባታ ዓለም ስለ ኢትዮጵያ ዕጣ ፈንታ የነበረውን የተሳሳተ ምናባዊ ትንተና እንደቀየረ ባለሙያዎቹ አንስተዋል። አስተያየታቸውን ለኢዜአ የሰጡት ባለሙያዎች ኢትዮጵያ በዓባይ ወንዝ አጠቃቀም ላይ ከጥንት ጀምሮ ፍትሃዊና ሚዛናዊ አቋም መያዟን ገልጸዋል። ይሁንና በተለይ የታችኞቹ የወንዙ ተፋሰስ አገሮች ኢትዮጵያ ውድቅ ያደረገቻቸከዚህ በኋላ የሚደረጉ ድርድሮች በዓባይ ወንዝም ሆነ በሌሎች ወንዞች ላይ ለሚሰሩ የልማት ስራዎች ጥያቄ በማያስነሳ መልኩ መሠረት ጥለው ማለፍ እንዳለባቸውም አመላክተዋል። የምክክር፣ የጥናትና የትብብር ማዕከል ዋና ዳይሬክተር አብደታ ድርብሣ (ዶክተር ) የአባይ ግድብ በአፍሪካ የ2063 አጀንዳዎች ላይ ከተቀመጡ ጉዳዮች አንዱ መሆኑንና የበርካታ አፍሪካውያንን ሕይወት ይቀይራል ተብሎ የሚጠበቅ መሆኑን ተናግረዋል። ከግብጽና ሱዳን ጋር እየተካሄደ ያለው ድርድርም ኢትዮጵያ ለመልማት የምታደርገውን ጥረት በማያደናቅፍ መልኩ ማስቀጠል እንደሚገባው አክለዋል።በሲቪል ሰርቪስ ዩኒቨርስቲ የዲፕሎማሲ ዓለምአቀፍ ግንኙነት መምህር አቶ እንዳለ ንጉሴ በበኩላቸው “የግድቡን ግንባታ መጀመር ነበር ከባዱ፣ ያን እርምጃ አልፈነዋል” ብለዋል። ይህም በራስ አቅም ትልቅ ነገር መሥራት እንደምንችል፣ የወንዞች፣ የልማት፣ የትምህርትና ሌሎች ሥራዎችንም መሥራት እንደሚቻል ማሳያ ነው ብለዋል።